Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Egy televíziós mûsor szerkesztõje továbbította az országgyûlési biztoshoz az értelmi fogyatékosok képviseletében eljáró személy utazási kedvezményekkel kapcsolatos panaszát. A panaszos kifogásolta, hogy a közforgalmú személyszállítási utazási kedvezményrõl szóló 287/1997. (XII. 29.) Korm. rendelet (a továbbiakban: R.) csak a vak szemé-
Paragraph Index: 257

Egy televíziós mûsor szerkesztõje továbbította az országgyûlési biztoshoz az értelmi fogyatékosok képviseletében eljáró személy utazási kedvezményekkel kapcsolatos panaszát. A panaszos kifogásolta, hogy a közforgalmú személyszállítási utazási kedvezményrõl szóló 287/1997. (XII. 29.) Korm. rendelet (a továbbiakban: R.) csak a vak szemé- lyek számára teszi lehetõvé az egyes utazási kedvezmények igénybevételét. A szakminisztériumhoz intézett kérelmük nem nyert elintézést. Az országgyûlési biztos a hátrányos megkülönböztetés gyanúja miatt vizsgálatot indított, és az egészségügyi, szociális és családügyi minisztert (ESZCSM), valamint a közlekedési, hírközlési és vízügyi minisztert (KHVM) vizsgálatra kérte fel. A probléma már mindkét tárca elõtt ismert volt, és annak megoldására több – sikertelen – kísérletet is tettek. Az országgyûlési biztos a vizsgálat eredményeként az egészségügyi, szociális és családügyi miniszterrel egyetértve megállapította, hogy a diszkrimináció tilalmával összefüggésben visszásságot okoz, és az esélyegyenlõség biztosításának állami célkitûzésével is ellentétes, hogy a jogi szabályozás miatt a fogyatékossági támogatásban részesülõ súlyosan fogyatékos személyek jelentõs köre nem részesülhet a közlekedési támogatásban. Megállapította, hogy a KHVM jogutódja nevében a gazdasági és közlekedési miniszter, és az egészségügyi, szociális és családügyi miniszter is egyaránt a probléma megoldására törekszik, de az alkotmányosság megítélésében eltérõ az álláspontjuk. A tárcák álláspontja megegyezik abban, hogy a hosszú távú megoldást az egységes fogyatékossági igazolvány bevezetése jelenthetné, de az csak hosszabb szakmai-jogalkotói munka eredményeképpen valósulhat meg. Az utazási kedvezmény igénybevételébõl kizárt súlyosan fogyatékos személyek – az értelmi, mozgásszervi vagy halmozottan fogyatékosok – gondjainak gyors megoldását csak az R. módosítása jelentheti. Az egészségügyi, szociális és családügyi miniszter által javasolt és elõkészített tervezettel szemben a gazdasági és közlekedési miniszternek azonban fenntartásai vannak. Az országgyûlési biztos a feltárt alkotmányos jogokkal kapcsolatos visszásság orvoslása érdekében a két szaktárca eltérõ megítélése, valamint a megoldással kapcsolatos eltérõ álláspontja miatt a miniszterelnököt kérte fel a megítélése szerint szükséges intézkedésre. A miniszterelnök az ajánlást elfogadta, és a Gazdasági és Közlekedési Minisztériumnál, valamint az Egészségügyi, Szociális és Családügyi Minisztériumnál kezdeményezte az utazási kedvezmények szabályozásának olyan módosítását, amely a súlyosan fogyatékos személyek panaszát rendezi. A rendeletmódosítás elõkészítésével megbízott tárcaközi munkabizottság a beszámoló elõkészítésének lezárásáig a javaslatával még nem készült el. Az országgyûlési biztos a vizsgálatát ezért felfüggesztette. OBH 1632/2002. A tisztességes eljáráshoz, valamint a szociális biztonsághoz való joggal összefüggésben okoz visszásságot, ha az Országos Orvos-szakértõi Intézet I. és II. fokú orvosi bizottsága nem jár el megfelelõ gondossággal a súlyosan fogyatékos személy jogosultságának elbírálásánál, ezért a fogyatékossági támogatását több mint egyéves késéssel kaphatja meg. A panaszos azért fordult az országgyûlési biztoshoz, mert sérelmezte, hogy a Pest Megyei Területi Államháztartási Hivatal I. fokon, majd az Államháztartási Hivatal késedelmesen hozott határozatával II. fokon is elutasította fogyatékossági járadék igényét, annak ellenére, hogy súlyosan mozgáskorlátozott, ortopéd bakancsot, járógépet és kerekes széket használ, melyet szakorvos írt fel, és térítés nélkül biztosítottak számára. A II. fokú orvosi bizottság véleményét azért is kifogásolta, mert nem az azon jelzett helyszíni vizsgálaton hozta meg döntését. A vizsgálat a tisztességes eljáráshoz, a szociális biztonsághoz való jog sérelmének gyanúja miatt indult, és célja annak a tisztázása volt, hogy a panaszos valóban rendelkezett-e kerekes székkel, mert annak alapján eldönthetõ – a 2001. július 1-jétõl visszamenõleges – fogyatékossági támogatásra való jogosultsága. Az országgyûlési biztosnak, az Országos Orvos-szakértõi Intézet fõigazgatójához rövid úton eljuttatott, valamint az Országos Egészségbiztosítási Pénztár fõigazgatójának vizsgálatra való írásbeli felkérése nem vezetett eredményre. Az országgyûlési biztos beszerezte az Országos Rehabilitációs Intézet szakorvosa igazolását, mely szerint a panaszos számára 1996. december 19-én, majd a kihordási idõ leteltével, 2002. április 18-án írtak fel B 4200-as típusú önhajtós kerekes széket. A szakorvosi tájékoztatást az országgyûlési biztos rövid úton továbbította felhasználásra a panasz orvoslása érdekében az Országos Orvos-szakértõi Intézet fõigazgatójához. Az Államháztartási Hivatal 2002. július 2-án kelt határozatával 2001. július 1-jétõl visszamenõleg megállapította a panaszos fogyatékossági támogatását. A vizsgálat megállapította, hogy az Országos Orvos-szakértõi Intézet I. és II. fokú orvosi bizottsága téves döntése, valamint a panaszos eredménytelen fellebbezése, illetve a jogorvoslati eljárás elhúzódása az Alkotmányban deklarált jogállamiságból fakadó tisztességes eljáráshoz, valamint a szociális biztonsághoz való joggal összefüggésben visszásságot okozott. Az országgyûlési biztos felkérte az Országos Egészségbiztosítási Pénztár fõigazgatóját, hogy intézkedjen a hasonló alkotmányos visszásságok jövõbeni elkerülése érdekében. Az országgyûlési biztos a konkrét panasz megoldódására tekintettel a vizsgálatot lezárta. OBH 1652/2002. A jogbiztonság elvével és a tisztességes eljáráshoz való joggal összefüggõ visszásságot okoz a nyugdíjbiztosító, ha jogalkalmazási problémák miatt az átmeneti járadékban részesülõ, az öregségi nyugdíjra 55 éves kora betöltésétõl jogosult nõ ellátását késedelmesen állapítja meg. Egy 1944-ben született hölgy azt sérelmezte, hogy az öregségi nyugdíját csak 2000. augusztus 8-tól, az igénye elfogadását megelõzõ 6 hónapra visszamenõleg állapította meg a Heves Megyei Nyugdíjbiztosítási Igazgatóság Gyöngyösi Kirendeltsége. A panaszos korábban még budapesti lakosként a Fõvárosi és Pest Megyei Nyugdíjbiztosítási Igazgatóságon, az 55. életéve betöltésekor kérte az öregségi nyugdíja megállapítását. Igényét nem fogadták el arra hivatkozással, hogy a reá irányadó korhatár az 59. életéve betöltése. Lakhely változását követõen már a Heves Megyei Nyugdíjbiztosítási Igazgatóság Gyöngyösi Kirendeltsége állapította meg öregségi nyugdíját. A panaszos sérelmezte, hogy a nyugdíjbiztosító tévedése miatt a magasabb összegû öregségi nyugdíját 1999. október helyett csak 2000. augusztus 1-jétõl folyósítják. Az országgyûlési biztos a jogbiztonság elvének, valamint a tisztességes eljáráshoz való jog sérelmének gyanúja miatt indított vizsgálata során a következõket állapította meg. A panaszos 1992. június 14-tõl 1994. október 7-ig rendszeres szociális járadékban, 1994. október 8-tól átmeneti járadékban részesült 2000. augusztus 1-jéig. A Heves Megyei Nyugdíjbiztosítási Igazgatóság Gyöngyösi Kirendeltsége a panaszos 2001. február 14-én benyújtott igényére öregségi nyugdíjat állapított meg 2000. augusztus 1-jétõl, az átmeneti járadék egyidejû beszámításával és beszüntetésével. A panaszos átmeneti járadéka a beszüntetés idõpontjában 18 528 Ft, a megállapított öregségi nyugdíja összege

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes